Moskvas vahistati 14 Naši aktivisti
Interfaks vahendas, et pärast Eesti suursaadiku Marina Kaljuranna pressikonverentsi vahistati 14 Naši aktivisti.
Liikumise Naši liidri Vassili Jakemenko teatel vahistati aktivistid nädalalehe Argumentõ i Faktõ toimetuse juures, kus toimus Eesti suursaadiku pressikonverents. Vahistatute hulgas on neiu, kes üritas Marina Kaljurannale võililli kinkida.
"Viimaste andmete kohaselt on vahistatud 14 inimest," teatas Vassili Jakemenko Interfaksile.
Lisaks, nagu edastas Interfaksi ajakirjanik, jooksid Naši aktivistid pärast pressikonverentsi kogu tänava pikkuses Kaljuranna autole järele.
Autor: 1706-aripaev